
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS 2024 M. BALANDŽIO 11 D. SPRENDIMO NR. T-311 „DĖL VALSTYBINĖS ŽEMĖS NUOMOS MOKESČIO TARIFŲ IR LENGVATŲ NUSTATYMO“ PAKEITIMO

2025 m.                          d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 ir 29 punktais, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę  žemę“ 1.3, 1.4 papunkčiais  ir Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 3 ir 8 punktais,  Radviliškio rajono savivaldybės taryba nusprendžia:
. Pakeisti Radviliškio rajono savivaldybės tarybos 2024 m. balandžio 11 d. sprendimo Nr. T-311 „Dėl valstybinės žemės nuomos mokesčio tarifų ir lengvatų nustatymo“: 
. Pakeisti 1.1 papunktį ir išdėstyti jį taip: 
„. žemės ūkio paskirties žemei  – 3,0 procentai;“.
. Papildyti 3.10 papunkčiu ir jį išdėstyti taip:
„. naudotojus, pirmą kartą išsinuomavusius žemės ūkio paskirties sklypus (sklypų dalis), kurių negalima naudoti pagal tiesioginę paskirtį (yra pastatų, statinių, kitų inžinerinių statinių liekanų, apaugę krūmokšniais, neveikia melioracijos sistema ir kt.), jei naudotojas raštu įsipareigoja juos sutvarkyti. Sprendimą teisės aktų nustatyta tvarka atleisti naudotoją nuo ne aukciono būdu išnuomotos valstybinės žemės nuomos mokesčio ne ilgesniam kaip penkerių metų laikotarpiui priima Radviliškio rajono savivaldybės taryba“.   

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO RAJONO SAVIVALDYBĖS TARYBOS 2024 M. BALANDŽIO 11 D. SPRENDIMO NR. T-311 „DĖL VALSTYBINĖS ŽEMĖS NUOMOS MOKESČIO TARIFŲ IR LENGVATŲ NUSTATYMO“ PAKEITIMO“
AIŠKINAMASIS RAŠTAS

2025 m. birželio 11 d.
Radviliškis

. Projekto rengimą paskatinusios priežastys, parengto projekto tikslai ir uždaviniai.
Parengtu Tarybos sprendimo projektu siekiama pakeisti valstybinės žemės ūkio paskirties žemės nuomos mokesčio tarifą, sumažinant jį nuo 3,5 iki 3,0 procento ir papildant sprendimą punktu, kad išsinuomavus apleistus, nenaudojamus žemės ūkio paskirties sklypus, pateikus prašymą komisijai, ir įsipareigojus jį sutvarkyti, Radviliškio rajono savivaldybės tarybos sprendimu nuomininkas gali būti atleistas nuo valstybinės žemės nuomos mokesčio ne ilgesniam kaip penkerių metų laikotarpiui.   
Sprendimas parengtas, atsižvelgiant į Radviliškio krašto ūkininkų sąjungos prašymą. 
Pagrindiniai prašyme pateikiami argumentai yra šie:
	Ūkininkų sąjunga siekia lygiavertiškumo principo savivaldybės vadovų požiūryje į nuomininkus. Savivaldybė nuolat gauna daug atskirų prašymų dėl valstybinės žemės nuomos mokesčio tarifo sumažinimo ir taip tik dar labiau didinama jos biurokratinė našta.
	Nuomininkai dažnai investuoja savo asmenines lėšas į valstybei priklausantį turtą. Investicijos brangiai kainuoja ir dažnu atveju siekia net kelių metų nuomos mokesčio sumą.
	 Ūkininkų sąjungos narių nuomone, lengvata mažo našumo sklypams nėra efektyvi. Mažo našumo sklypai ir taip turo žemesnę vertę Registrų centro žemėlapiuose. 
	Atleidimas 5 metams nuo valstybinės žemės nuomos mokesčio pirmą kartą projektuojamus nuomai sklypus sumažintų biurokratinę naštą, tenkančią tiek savivaldybei, tiek nuomininkui.
	Taikoma lengvata pirmą kartą projektuojamiems nuomai sklypams būtų puikus paskatinimas, kuris pritrauktų privačius asmenis išsinuomoti ir tvarkyti apleistas teritorijas ir garantuotų, kad ateityje šiais problemai spręsti neteks skirti didesnes savivaldybės ir valstybės lėšas.    
. Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Finansų skyriaus vyr. specialistė Snieguolė Utkienė, tel. +370 422 69 048, tarybos posėdžių sekretorius Kęstutis Dambrauskas.
. Kaip šiuo metu yra reguliuojami projekte aptarti teisiniai santykiai. 
Tarybos sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 14 punktu, kuris nustato, kad išimtinė Savivaldybės tarybos kompetencija yra sprendimų teikti mokesčių lengvatas savivaldybės biudžeto sąskaita priėmimas; Lietuvos Respublikos vietos savivaldos įstatymo 15 straipsnio 2 dalies 29 punktu, kuris numato, kad savivaldybių tarybos nustato mokesčių tarifus įstatymų nustatyta tvarka; Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ 1.3 papunkčiu, kuris nustato, kad nuomojant valstybinę žemę be aukciono, nuomos mokesčio tarifas metams negali būti mažesnis kaip 0,1 procento ir didesnis kaip 4 procentai žemės vertės, apskaičiuotos Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ nustatyta tvarka; Nutarimo 1.4 papunkčiu, kuris nustato, kad konkretų nuomos mokesčio už valstybinę žemę, išnuomotą be aukciono, tarifą nustato savivaldybės, kurios teritorijoje yra nuomojama valstybinė žemė, taryba.
Radviliškio rajono savivaldybės tarybos 2024 m. balandžio 11 d. sprendimo „Dėl valstybinės žemės nuomos mokesčio tarifų ir lengvatų nustatymo“ 1.1 papunktis buvo išdėstytas taip: 
. žemės ūkio paskirties žemei  – 3,5 procento.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujų nuostatų nesiūloma.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta. 
Priėmus sprendimą, Radviliškio rajono savivaldybės administracija surinks mažiau lėšų iš valstybinės žemės ūkio paskirties žemės mokesčio.
Neigiamų pasekmių nebus. 
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Naujų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Papildomų lėšų sprendimui įgyvendinti nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės juristu, kalbininku, administracijos direktore, vicemerais.
. Numatomo teisinio reguliavimo poveikio vertinimo rezultatai.
Nevertinamas.
. Sprendimo projekto antikorupcinis vertinimas.
Korupcijos pasireiškimo tikimybės vertinamas atliktas 2024 m. priėmus sprendimą.
. Kiti, iniciatoriaus nuomone, reikalingi pagrindimai ir paaiškinimai.
Nėra. 
. Pridedami dokumentai.
Nėra.           

